Karlalandslið Íslands í handbolta leikur lokaleik sinn í undankeppni Evrópumótsins 2022 gegn Ísrael í dag. Íslenska liðið er þegar öruggt með sæti í lokakeppninni en vill ljúka undankeppninni með stæl.
Ísland er í 2. sæti undanriðilsins, tveimur stigum á eftir Portúgal. Sigur í riðlinum er enn innan seilingar ef Ísland leggur Ísrael í dag og Litáen skellir Portúgal, toppliði riðilsins, á sama tíma. Ísland missti toppsæti riðilsins á fimmtudag eftir 29-27 tap gegn Litáen og það tap svíður enn.
Sagði Aron Pálmarsson, fyrirliði, á æfingu íslenska liðsins í gær. Hann segir leikmenn liðsins staðráðna í að bæta fyrir slakan leik á fimmtudag.
Leikur Íslands og Ísrael er á Ásvöllum klukkan fjögur í dag. Engir áhorfendur eru leyfðir en leikurinn er sýndur beint á RÚV og hefst útsending klukkan hálffjögur.
Tveir leikir voru í fyrstu umferð úrvalsdeildar karla í fótbolta í gærkvöldi. Stjarnan tók á móti nýliðum Leiknis í Garðabæ og gerðu liðin markalaust jafntefli. FH sótti þrjú stig í greipar Fylkis í Árbæ með 2-0 sigri. Steven Lennon og Matthías Vilhjálmsson skoruðu mörk FH. Fyrstu umferð lýkur í kvöld með tveimur leikjum. Nýliðar Keflavíkur sækja Víkinga heim í Fossvoginn og Breiðablik tekur á móti KR í Kópavogi. Báðir leikir hefjast klukkan 19:15.
Kvennalið Vals í körfubolta er með deildarmeistaratitilinn í augsýn eftir leiki gærkvöldsins í úrvalsdeildinni. Valur lagði Hauka með 66 stigum gegn 58 og getur tryggt sér deildarmeistaratitilinn í næstu umferð, sem er næstsíðasta umferð deildarinnar. Valur er með 4 stiga forskot á Keflavík, sem vann Fjölni 87-85 í gær. Loks lagði Breiðablik botnlið KR í gær, 76-65, og fellur KR í 1. deild ef Snæfell vinnur Skallagrím í lokaleik umferðarinnar í dag.
Karlalandslið Íslands í handbolta leikur lokaleik sinn í undankeppni EM 2022 í dag. 